Biela (prítok Malatínky)

Biela je potok na strednom Liptove, v západnej časti okresu Liptovský Mikuláš. Je to pravostranný prítok Malatínky, má dĺžku 4,5 km a je tokom IV. rádu. 

Pramení v Nízkych Tatrách, v podcelku Ďumbierske Tatry, v časti Salatíny, na severovýchodnom svahu Ľupčianskej Magury (1 315,2 m n. m.) v nadmorskej výške cca 938 m n. m. Od prameňa tečie na sever, v Liptovskej kotline (geomorfologická časť Galovianske háje) sa stáča na severozápad a južne od obce Malatíny ústi v nadmorskej výške približne 610 m n. m. do Malatínky. V nadmorskej výške 621,1 m n. m. priberá svoj najdlhší prítok zľava.

Referencie 

Potoky na Slovensku
Povodie Váhu
Vodné toky v okrese Liptovský Mikuláš